Babelscape/SREDFM huggingface dataset:
Τία Ελεμπό

Η Τία Ελεμπό ("Tia Hellebaut", 16 Φεβρουαρίου 1978) είναι Βελγίδα αθλήτρια του στίβου.

Το 2008 κέρδισε το χρυσό μετάλλιο στο άλμα εις ύψος στους Ολυμπιακούς Αγώνες του Πεκίνου και στο πένταθλο στο Παγκόσμιο Πρωτάθλημα Κλειστού Στίβου που διεξήχθη στη Βαλένθια. Το 2006 και το 2007 ήταν πρωταθλήτρια Ευρώπης στο άλμα εις ύψος στον ανοιχτό και στον κλειστό στίβο αντίστοιχα.

Έχει το ρεκόρ στη χώρα της στο έπταθλο, στο πένταθλο, στο άλμα εις μήκος στον κλειστό στίβο και στο άλμα εις ύψος τόσο στον κλειστό όσο και στον ανοιχτό στίβο με 2μ. και 5 εκ. (2013).
Terra Mariana

Η Terra Mariana (Μεσαιωνικά λατινικά: η Γη της Μαρίας) ήταν η επίσημη ονομασία της Μεσαιωνικής Λιβονίας ή της Παλαιάς Λιβονίας (στα γερμανικά: "Alt-Livland", στα εσθονικά: "Vana-Liivimaa", στα λετονικά: "Livonija"). Σχηματίστηκε ως αποτέλεσμα της Λιβονιακής Σταυροφορίας στα εδάφη των σημερινών Εσθονία και Λετονία. Εγκαθιδρύθηκε στις 2 Φεβρουαρίου 1207, ως μέρος της Αγίας Ρωμαϊκής Αυτοκρατορίας, αλλά το 1215 ο Πάπας Ιννοκέντιος ΙΙΙ την ανακήρυξε υπήκοο της Αγίας Θάλασσας. 

Ο παπικός εκπρόσωπος Γουίλιαμ της Μοντένα χώρισε την Terra Mariana σε φεουδαρχικές κοινότητες: το Δουκάτο της Εσθονίας (υπό τον βασιλιά της Δανίας); Αρχιεπισκοπή της Ρίγας; την Επισκοπή του Courland, την Επισκοπή του Dorpat, την Επισκοπή του Ösel–Wiek; και περιοχές υπό την στρατιωτική διοίκηση των Λιβονιακών αδερφών του Σπαθιού. Μετά το 1236, οπότε έγινε η Μάχη της Saule, τα επιζήσαντα μέλη των Αδερφών συγχωνεύτηκαν με τους Τευτονικό Τάγμα της Πρωσίας και έτσι έγινε γνωστή ως Λιβονιακό Τάγμα. Το 1346 το Λιβονιακό Τάγμα αγόρασε το Δουκάτο της Εσθονίας από τη Δανία. 

Σε όλη τη διάρκεια ύπαρξης της Μεσαιωνικής Λιβονίας, παρατηρήθηκε ένας συνεχής αγώνας για την υπεροχή μεταξύ των περιοχών της Εκκλησίας, του Τάγματος, της κοσμικής, Γερμανικής αριστοκρατίας και τον κατοίκων της Ρίγας και του Ρεβάλ. Μετά την ήττα του Τάγματος στη μάχη του Grunwald, το 1410, το Τευτονικό Τάγμα και το κράτος του παρήκμασε και έτσι το Λιβονιακό Τάγμα απέκτησε την ανεξαρτησία του.

Το 1561, κατά τη διάρκεια του Λιβονιακού Πολέμου, η Terra Mariana σταμάτησε να υπάρχει. Τα βόρια τμήματα της κατοχυρώθηκαν στην Σουηδική Αυτοκρατορία και αποτέλεσαν το Δουκάτο της Εσθονίας, ενώ τα νότια έγιναν μέρος του Μεγάλου Δουκάτου της Λιθουανίας -και επομένως σε ύστερη φάση της Πολωνικο-Λιθουανικής Κοινοπολιτείας- ως το Δουκάτο της Λιβονίας και ων Δουκάτων του Courland και του Semigallia. Το νησί Saaremaa έγινε μέρος της Δανίας. Από την αρχή του 20ου αι. η "Terra Mariana" (Στα Εσθονικά: "Maarjamaa") εξυμνήθηκε στην Εσθονική ποίηση. Το 1995 το Τάγμα του Σταυρού της Terra Mariana εγκαθιδρύθηκε για να τιμήσει την ανεξαρτησία της Εσθονίας.

Η Terra Marianna μπορεί να θεωρηθεί σε ένα πλαίσιο σχετικό με το Χριστιανικό και την αποικιοκρατία.
Λαγκαδάς Χανίων

Ο Λαγκαδάς Χανίων είναι οικισμός του δήμου Καντάνου-Σελίνου της περιφερειακής ενότητας Χανίων.
Παλαιότερα το χωριό ονομαζόταν Χουμουσιανά μέχρι το 1952 όπου μετονομάστηκε σε Λαγκαδάς.
Βρίσκεται σε υψόμετρο 680 μέτρων περίπου και απέχει από την Παλαιοχώρα 15χλμ.
Σύμφωνα με την απογραφή του 2011, ο Λαγκαδάς απαριθμεί 18 μόνιμους κατοίκους.

Κατηγορία:Χωριά του νομού Χανίων
Harlem Shake

Το Harlem Shake είναι ένα διαδικτυακό φαινόμενο το οποίο ξεκίνησε μέσω του YouTube τον Φεβρουάριο του 2013. Αυτό που κάνει το συγκεκριμένο φαινόμενο ξεχωριστό video που ξεκίνησε να αντιγράφεται από πολλά διαφορετικά άτομα με βάση όμως μια κοινή αρχική ιδέα.

Οι "YouTube Trends" αποδίδουν την καταβολή του φαινομένου αυτού σε ένα βίντεο από τον κωμικό vlogger του YouTube με το όνομα Filthy Frank, ενώ αναγνωρίζουν ότι η καλλιτεχνική μορφή του φαινομένου προέρχεται από την πρώτη "απάντηση" μέσω βίντεο, η οποία ανέβηκε στις 2 Φεβρουαρίου από τους "The Sunny Coast Skate", πέντε νέους από το Κουίνσλαντ της Αυστραλίας.
Look at Yourself

Look at Yourself είναι ο τίτλος του τρίτου στούντιο δίσκου του βρετανικού χαρντ ροκ συγκροτήματος Uriah Heep, ο οποίος κυκλοφόρησε τον Σεπτέμβριο του 1971 από την "Bronze Records". Ο δίσκος επανεκδόθηκε στις 1 Φεβρουαρίου 1999 από την "Essential Records", με δύο επιπλέον κομμάτια.
Πριν τις ηχογραφήσεις του δίσκου, το συγκρότημα περιόδευσε στις Ηνωμένες Πολιτείες, ανοίγοντας συναυλίες του ποπ συγκροτήματος Three Dog Night, μπροστά σε ακροατήρια άνω των 20.000 οπαδών. Μετά την επιστροφή του συγκροτήματος στην πατρίδα τους, ξεκίνησαν τις ηχογραφήσεις για το νέο τους δίσκο, τον πρώτο για την εταιρεία "Bronze Records".
Ο δίσκος αυτός ήταν ο πρώτος του συγκροτήματος ο οποίος κατάφερε να μπει στα βρετανικά τσαρτ αλλά και στο Billboard Hot-100 των Ηνωμένων Πολιτειών. Περιείχε την ομώνυμη επιτυχία, η οποία ανέβηκε στα τσαρτ της Ελβετίας και της Γερμανίας.
Επίσης, είναι το μοναδικό άλμπουμ των Uriah Heep στο οποίο συμμετείχε ο ντράμερ Ίαν Κλαρκ, ο οποίος αντικαταστάθηκε από τον βασικό ντράμερ του συγκροτήματος Λι Κέρσλεηκ, μετά τις ηχογραφήσεις του δίσκου.
Οι Uriah Heep, διατήρησαν και βελτίωσαν σε αυτό το δίσκο, το μείγμα της χαρντ ροκ μουσικής, εμπλουτισμένης με progressive στοιχεία, βασισμένο στην κιθάρα του Μικ Μποξ και τα πλήκτρα του Κεν Χένσλεϊ. Δύο χρόνια μετά την κυκλοφορία του δίσκου, το κομμάτι "July Morning", κυκλοφόρησε σε μορφή σινγκλ στις Ηνωμένες Πολιτείες, χωρίς να καταφέρει να γνωρίσει ιδιαίτερη επιτυχία. Παρ' όλα αυτά, το συγκεκριμένο τραγούδι θεωρείται ένα από τα χαρακτηριστικότερα του ήχου τον οποίο αντιπροσώπευαν οι Uriah Heep, με τα έντονα φωνητικά του Μπάιρον, συνδυασμένα με τους ήχους του "Hammond" του Κεν Χένσλεϊ.
Το ""Look at Yourself" έλαβε θετικές κριτικές, οι οποίες βοήθησαν στην εμπορική ανέλκυση του συγκροτήματος. Ο επόμενος τους δίσκος, "Demons and Wizards"", είναι ο πρώτος ο οποίος βραβεύθηκε ως χρυσός στην αντίπερα όχθη του Ατλαντικού, γεγονός που υποδεικνύει το επίπεδο αναγνώρισης στο οποίο έφθαναν, σταδιακά, οι Uriah Heep.
Νήσος Ρος

Η Νήσος Ρος (Ross Island) είναι ηφαιστειογενές νησί στη Θάλασσα Ρος, στην Ανταρκτική. Χωρίζεται από την υπόλοιπη ήπειρο με τον πορθμό ΜακΜούρντο. Έχει έκταση 2.460 τετραγωνικά χιλιόμετρα, όμως είναι το έκτο ψηλότερο νησί στη Γη, αφού το όρος Έρεβος, το ψηλότερο από τα ηφαίστεια που αποτελούν το νησί, έχει ύψος 3.794 μέτρα. Το όρος Έρεβος είναι επίσης το νοτιοτέρο ενεργό ηφαίστειο στη Γη. Τα άλλα ηφαίστεια που βρίσκονται στη νήσο Ρος είναι το όρος Τρόμος (Τέρορ, 3.262 μέτρα), το όρος Μπερντ (1.800 μέτρα) και η χερσόνησος Χουτ Πόιντ. Τα ηφαίστεια αυτά δεν δημιουργήθηκαν ως αποτέλεσμα της τήξης των τεκτονικών πλακών στο εσωτερικό της Γης, αλλά είναι αποτέλεσμα ενός θερμού σημείου, δηλαδή μιας περιοχής όπου ανοδικό ρεύμα θερμού μάγματος ανέρχεται μέχρι το κάτω όριο του φλοιού και τον εξασθενεί ανοίγοντας ρήγματα.

Τα ηφαίστεια δίνουν στο νησί ένα σχεδόν τριγωνικό σχήμα, με μήκος 69 χιλιόμετρα και πλάτος 72. Η χερσόνησος Χουτ Πόιντ βρίσκεται στο νοτιοδυτικό άκρο του νησιού. Στο νότιο άκρο της χερσονήσου Χουτ Πόιντ βρίσκεται η βάση ΜακΜέρντο, κύρια βάση των ΗΠΑ στην Ανταρκτική, και η βάση Σκοτ, η κύρια βάση της Νέας Ζηλανδίας στην Ανταρκτική. Το νησί ανακαλύφθηκε το 1841 από τον εξερευνητή των πόλων σερ Τζέιμς Κλαρκ Ρος. Στις 28 Νοεμβρίου 1979 η πτήση 901 της Air New Zealand συνετρίβη στο όρος Έρεβος, με αποτέλεσμα το θάνατο 237 επιβατών και 20 μελών προσωπικού αέρα (σύνολο 257 θύματα).
Ε.Τ. ο Εξωγήινος

Ε.Τ. ο Εξωγήινος (αγγλικά: "E.T. the Extra-Terrestrial") είναι αμερικανική ταινία επιστημονικής φαντασίας, παραγωγής 1982, σε σκηνοθεσία Στίβεν Σπίλμπεργκ και σε σενάριο της Μελίσα Μάθισον. Πρωταγωνιστούν οι Χένρι Τόμας, Ντι Γουάλας, Ρόμπερτ ΜακΝότον, Ντρου Μπάριμορ και Πίτερ Κογιότε. Η ταινία αφηγείται την ιστορία του Έλιοτ, ένα μοναχικό αγόρι που γίνεται φίλος με έναν εξωγήινο, τον Ε.Τ., ο οποίος έχει παγιδευτεί στη Γη. Ο Έλιοτ και τα αδέρφια του βοηθούν τον Ε.Τ. να επιστρέψει στο σπίτι του ενώ ταυτόχρονα προσπαθούν να τον κρατήσουν κρυμμένο από τη μητέρα τους και την κυβέρνηση.

Το κόνσεπτ της ταινίας βασίστηκε στο φανταστικό φίλο που δημιούργησε ο Σπίλμπεργκ μετά το διαζύγιο των γονιών του το 1960. Το 1980, ο Σπίλμπεργκ γνώρισε τη Μάθισον και μαζί ανέπτυξαν μια καινούρια ιστορία που προήλθε από την ταινία του Σπίλμπεργκ "Night Skies" που δεν υλοποιήθηκε ποτέ. Τα γυρίσματα της ταινίας ξεκίνησαν το Σεπτέμβριο του 1981 και ολοκληρώθηκαν το Δεκέμβριο του ίδιου χρόνου στην Καλιφόρνια. Σε αντίθεση με τις περισσότερες ταινίες, ο "Ε.Τ. ο Εξωγήινος" γυρίστηκε με χρονολογική σειρά, ώστε να διευκολύνει τις συναισθηματικές ερμηνείες των νεαρών ηθοποιών.

Η ταινία κυκλοφόρησε στους κινηματογράφους στις 11 Ιουνίου 1982. Έγινε τεράστια εισπρακτική επιτυχία, ξεπέρασε το ρεκόρ της ταινίας "Ο Πόλεμος των Άστρων" και έγινε η μεγαλύτερη εισπρακτική επιτυχία όλων των εποχών, έναν τίτλο που κράτησε για 11 χρόνια. Απέσπασε εξαιρετικά σχόλια από τους κριτικούς και θεωρείται μία από τις καλύτερες ταινίες επιστημονικής φαντασίας που έγιναν ποτέ. Έλαβε εννέα υποψηφιότητες για Όσκαρ, μεταξύ των οποίων Καλύτερης Ταινίας και Σκηνοθεσίας, κερδίζοντας τέσσερα.

Το 1985 επανακυκλοφόρησε στους κινηματογράφους και ξανά το 2002 για να γιορτάσει η ταινία τα 20 χρόνια της, με αλλαγμένα πλάνα και πρόσθετες σκηνές.
Μαργαρίτα ντε Νεϊγύ

Η Μαργαρίτα ντε Νεϊγύ (Marguerite de Nully) ή γνωστή και σαν Μαργαρίτα του Πασσαβά (1220 - 1282) ήταν Γαλλικής καταγωγής φεουδάρχης του Πριγκιπάτου της Αχαΐας. Ήταν κυρά του Πασσαβά, της Άκοβας και της Μιτόπολης, μέσω γάμων είχε αποκτήσει δικαιώματα στην ηγεμονία της Ευβοίας και στο Δουκάτο των Αθηνών.

Ήταν κόρη του βαρώνου του Πασσαβά Ιωάννη Β΄ ντε Νεϊγύ. Η μητέρα της, δεν είναι γνωστό το μικρό της όνομα, ήταν από την οικογένεια ντε Ροζιέρ βαρώνων της Άκοβας. Μετά την Μάχη της Πελαγονίας το 1262 στάλθηκε όμηρος στην Κωνσταντινούπολη για να απελευθερωθεί ο πρίγκιπας Γουλιέλμος Β΄ Βιλλεαρδουίνος που ήταν και θείος της.

Στην Κωνσταντινούπολη έμεινε 2 χρόνια και 2 ημέρες. Επιστρέφοντας θέλησε να πάρει πίσω τα φέουδα της και την βαρωνία της Άκοβας που είχε κληρονομήσει από τον θείο της Βαλθέρο Ροζιέρο. Ο πρίγκιπας Γουλιέλμος αρνήθηκε να της την δώσει επειδή σύμφωνα με τη κανόνες έπρεπε να είχε αποδεχτεί την κληρονομιά μέσα σε 40 ημέρες. Είχε ήδη χάσει τη Βαρωνία του Πασαβά που είχε δοθεί στους Βυζαντινούς βάσει της συμφωνίας απελευθέρωσης του Γουλιέλμου. Η Μαργαρίτα απευθύνθηκε στο δικαστικό όργανο του πριγκιπάτου , την Κούρτη που δικαίωσε όμως τον Γουλιέλμο. Έπειτα από αυτό ο Γουλιέλμος μοίρασε την βαρωνία της Άκοβας ανάμεσα στην Μαργαρίτα δίνοντας της το ένα τρίτο και την κόρη του Μαργαρίτα Βιλλεαρδουίνου που της έδωσε τα δύο τρίτα.

Παντρεύτηκε σε 1ο γάμο τον Γιλβέρτο ντε Κορ κι απέκτησε μαζί του δύο παιδιά την Μαργαρίτα και τον Γουλιέλμο. Μετά τον θάνατο του Γιλβέρτου παντρεύτηκε τον Γουλιέλμο της Βερόνας ηγεμόνα της Ευβοίας και σε 3ο γάμο τον ηγεμόνα της Θήβας Ιωάννη Σαιντ Ομέρ και μαζί του απέκτησε τον Νικόλαο.
Στεφάν Εσέλ

Ο Στεφάν Φρεντερίκ Εσέλ (Βερολίνο, 20 Οκτωβρίου 1917 – 27 Φεβρουαρίου 2013) ήταν Γάλλος διπλωμάτης, ακτιβιστής και συγγραφέας.

Γεννήθηκε στις 20 Οκτωβρίου 1917 στο Βερολίνο. Ήλθε στη Γαλλία σε ηλικία 7 ετών. Ήταν γιος του Φραντς και της Έλεν Χέσελ, οι οποίοι αποτέλεσαν μαζί με τον συγγραφέα Ανρί-Πιερ Ροσέ τους τρεις πρωταγωνιστές ενός αυτοβιογραφικού του μυθιστορήματος το οποίο μετέφερε στον κινηματογράφο ο Φρανσουά Τριφό με τον τίτλο «Ζιλ και Τζιμ». Σπούδασε Φιλοσοφία στην École Normale Supérieure. Το 1941 εντάχθηκε στις Ελεύθερες Γαλλικές Δυνάμεις. Συνελήφθη από την Γκεστάπο και μεταφέρθηκε στο Μπούχενβαλντ το 1944.

Δραπέτευσε, συνελήφθη και πάλι και κλείστηκε στο στρατόπεδο Ντόρα Μίτελμπαου, από το οποίο προσπάθησε να αποδράσει, πλην ανεπιτυχώς. Ωστόσο δραπέτευσε κατόπιν κατά τη μεταγωγή του στο στρατόπεδο Μπέργκεν Μπέλσεν. Μετά την Απελευθέρωση εργάστηκε ως διπλωμάτης στη γενική γραμματεία του ΟΗΕ, πήρε δε μέρος στη σύνταξη της Οικουμενικής Διακήρυξης των Ανθρωπίνων Δικαιωμάτων.
Ίδρυσε σύνδεσμο βοήθειας προς την Αφρική και τη Μαδαγασκάρη. Δραστηριοποιήθηκε στο Συνασπισμό για τη Δεκαετία, για έναν πολιτισμό με ειρήνη και χωρίς βία», καθώς και σε άλλους οργανισμούς. Έλαβε πολλές τιμητικές διακρίσεις για τη δράση του. Έγινε πρέσβης της Γαλλίας και αξιωματούχος της Λεγεώνας της Τιμής.

Ακτιβιστής της Αριστεράς και ένθερμος ευρωπαϊστής, από το 1983, μετά τη συνταξιοδότησή του, εξέδωσε πολλά βιβλία. Πιο γνωστά το «Αγωνιστείτε» (με τον Ζιλ Βαντερπότεν το 2011), και το «Απαιτείστε! Έναν πλήρη πυρηνικό αφοπλισμό», μια έκκληση για την κατάργηση των πυρηνικών όπλων.

Έγινε παγκοσμίως γνωστός όταν εξέδωσε το βιβλίο-μανιφέστο «Αγανακτήστε» τον Οκτώβριο του 2010. Πούλησε περίπου 4,5 εκατομμύρια αντίτυπα και μεταφράστηκε σε 30 γλώσσες. Η έκδοση του βιβλίου συνέπεσε με την Αραβική Άνοιξη και την πτώση των δικτατορικών καθεστώτων της Βορείου Αφρικής. Το όνομα «Αγανακτισμένοι» υιοθέτησαν οι διαδηλωτές στην Ισπανία και στην Ελλάδα. Το βιβλίο ενέπνευσε και το νεοϋορκέζικο κίνημα «Occupy Wall Street».

Το 2012 ο Στεφάν Εσέλ εξέδωσε το βιβλίο «Ας κηρύξουμε ειρήνη! Για την πρόοδο του πνεύματος», το οποίο περιλαμβάνει συνομιλίες του με τον Δαλάι Λάμα. Ακόμη έγραψε με τον φιλόσοφο Εντγκάρ Μορέν το βιβλίο «Ο δρόμος της ελπίδας», μια πρόταση συνολικής μεταρρύθμισης στους πολίτες της Ευρώπης, που θα απαντά σε κάθε μορφής βαρβαρότητα, που φέρνει η αβεβαιότητα της οικονομικής και πολιτικής κρίσης. Επίσης το «Ο επιζήσας και ο εξόριστος. Ισραήλ-Παλαιστίνη: ένα αίτημα δικαιοσύνης».

Βασική του αρχή: «Η χειρότερη στάση απ’ όλες είναι η αδιαφορία, να λες 'δεν μπορώ να αλλάξω τίποτε'». Θεωρούσε ότι πολλές φορές ο νόμος κρύβει οικονομικές και πολιτικές σκοπιμότητες. Η ανυπακοή σ' έναν τέτοιο νόμο μπορεί να έχει την αστική νομιμότητα. Έδινε ιδιαίτερη σημασία στο Ίντερνετ ως μέσο για τους κοινωνικούς αγώνες.

Πέθανε στις 27 Φεβρουαρίου 2013.
Εργαζόμενο Κορίτσι

Η ταινία Εργαζόμενο Κορίτσι (αγγλ. είναι ρομαντική κομεντί παραγωγής 1988 σκηνοθεσίας Μάικ Νίκολς με πρωταγωνιστές τους Μέλανι Γκρίφιθ, Χάρισον Φορντ και Σιγκούρνι Γουίβερ. Η ταινία προτάθηκε για 6 βραβεία Όσκαρ μεταξύ των οποίων και για Όσκαρ Καλύτερης Ταινίας, το οποίο έχασε από την ταινία του Μπάρι Λέβινσον "Ο Άνθρωπος της Βροχής (Rain Man, 1988)".
Βουλή των Λαζάρων

Με την ονομασία «Βουλή των Λαζάρων» αποκάλεσαν σκωπτικά τη μοναδική στην ελληνική ιστορία επαναφορά Βουλής περασμένων εκλογών, η οποία σχηματίσθηκε τον Ιούλιο του 1917 με διάταγμα που προώθησε ο Γαλλος Αρμοστής Καρολος Ζονναρ και υπέγραψε ο Βασιλιάς Αλέξανδρος, με το οποίο «νεκραναστήθηκε» η προηγούμενη Βενιζελική Βουλή, του 1915, που είχε παύσει να υφίσταται μετά την δεύτερη παραίτηση του Ελευθέριου Βενιζέλου, τον Οκτώβριο του 1915, λήγοντας, τυπικά μόνο, τον Εθνικό Διχασμό υπέρ του δεύτερου. 

Η δεύτερη παραίτηση είχε προκύψει με αφορμή την εμπλοκή του Βενιζέλου στην απόβαση της Στρατιάς της Ανατολής της Τριπλής Συνεννόησης (Αντάντ) στην Θεσσαλονίκη, οπόταν ο πατέρας του Αλέξανδρου, βασιλιάς Κωνσταντίνος αρνήθηκε να ενεργοποιήσει το Ελληνοσερβικό σύμφωνο, παρόλη την πρόσφατη συμπαράταξη της Βουλγαριας στο πλευρό των Κεντρικών Δυνάμεων και την επικείμενη επίθεσή της στη Σερβία, μία μέρα αφότου ο Βενιζέλος είχε επιτύχει την ψήφου εμπιστοσύνης για την επιστράτευση και το άνοιγμα του Μακεδονικού Μετώπου. Η Διάλυση της βουλής ακολούθησε 1 μήνα αργότερα, όταν η βουλή των «Φιλελευθέρων» αρνηθηκε να δεχτεί τις διορισμένη από το βασιλια κυβέρνηση του Ζαΐμη.

Συσχετιζόμενη η πράξη αυτή με την ευαγγελική περικοπή περί της νεκρανάστασης του Λαζάρου, έλαβε το όνομα «Βουλή των Λαζάρων».
Κάμπο Ντελγκάντο

Η Κάμπο Ντελγκάντο (πορτογαλικά: Cabo Delgado) είναι μια από τις 10 επαρχίες της Μοζαμβίκης, με την Πέμπα ως επαρχιακή έδρα. Έχει πληθυσμό 1.650.270 κατοίκων (απογραφή 2006) 

thumb|right|250px|Το νότιο τμήμα της Πέμπα
Ο Διάβολος Φοράει Prada

Ο Διάβολος Φοράει Prada (αγγλικά: "The Devil Wears Prada") είναι αμερικανική κωμωδία παραγωγής 2006 σε σκηνοθεσία Ντέιβιντ Φράνκελ. Είναι ελαφρώς βασισμένη στο ομότιτλο βιβλίο της Λόρεν Γουεϊσμπέργκερ. Πρωταγωνιστεί η Αν Χάθαγουεϊ στο ρόλο της Άντρια Σακς, μίας προσφάτως απόφοιτης κολεγίου, η οποία πηγαίνει στη Νέα Υόρκη και πιάνει δουλειά ως βοηθός της δυναμικής και απαιτητικής διευθύντριας ενός περιοδικού μόδας Μιράντα Πρίστλεϊ, την οποία υποδύεται η Μέριλ Στριπ. Στην ταινία επίσης συμμετέχουν οι Έμιλι Μπλαντ και Στάνλεϊ Τούτσι.

Η ερμηνεία της Στριπ απέσπασε διθυραμβικές κριτικές και έλαβε πολλές υποψηφιότητες, μεταξύ των οποίων Όσκαρ και Χρυσή Σφαίρα Α΄ Γυναικείου Ρόλου. Η αποδοχή της ταινίας από τους κριτικούς ήταν πιο μετριασμένη αλλά αυτό δεν την εμπόδισε να γίνει μεγάλη εισπρακτική επιτυχία, αποφέροντας 326,7 εκατομμύρια δολάρια παγκοσμίως. Αποτελεί τη δεύτερη μεγαλύτερη εισπρακτική επιτυχία στην καριέρα της Στριπ, πίσω από το "Mamma Mia! Η Ταινία" (Mamma Mia!) και την πέμπτη στην καριέρα της Χάθαγουεϊ, πίσω από τις ταινίες "Ο Σκοτεινός Ιππότης: Η Επιστροφή" (The Dark Knight Rises), "Η Αλίκη στη Χώρα των Θαυμάτων" (Alice in Wonderland), "Οι Άθλιοι" (Les Misérables) και "Rio".
Στη Χρυσή Λίμνη

Στη Χρυσή Λίμνη (αγγλ. "On Golden Pond") είναι αμερικανική δραματική ταινία παραγωγής 1981, σε σκηνοθεσία Μαρκ Ράιντελ, με πρωταγωνιστές τους Χένρι Φόντα, Κάθριν Χέπμπορν και Τζέιν Φόντα. Η ταινία, που είναι βασισμένη στο ομώνυμο θεατρικό του Έρνεστ Τόμπσον, χάρισε στον Χένρι Φόντα το Όσκαρ Α' Ανδρικού Ρόλου για την τελευταία του ταινία. Η συμπρωταγωνίστριά του Κάθριν Χέπμπορν βραβεύτηκε επίσης με όσκαρ, όπως και ο Έρνεστ Τόμπσον που διασκεύασε το θεατρικό του για τη μεγάλη οθόνη. Η ταινία έλαβε συνολικά 10 υποψηφιότητες για το βραβείο.
Καμέλια

Η Καμέλια ανήκει στα οξύφυλλα φυτά και χρησιμοποιείται κυρίως για καλλωπισμό εξωτερικών χώρων. Είναι ένα γένος φυτών που ανήκει στην τάξη Ερεικώδη.

Το φυτό της καμέλιας είναι ένα αειθαλές δέντρο το οποίο κατάγεται από τη Κίνα και την Ιαπωνία. Πήρε το όνομά του από τον Τζορτζ Κάμελ, έναν Ιησουίτη ιεραπόστολο, ο οποίος ταξίδεψε στην Ασία και μελέτησε την χλωρίδα των Φιλιππίνων. Είναι γνωστό και με το όνομα «ρόδο της Ιαπωνίας». Περιλαμβάνει 100 με 250 είδη, μεταξύ των οποίων πιο γνωστά είναι η καμέλια η ιαπωνική και η καμέλια η σινική, το φυτό από το οποίο προέρχεται το τσάι.
Μπράις Ντάλας Χάουαρντ

Η Μπράις Ντάλας Χάουαρντ ("Bryce Dallas Howard", 2 Μαρτίου 1981) είναι Αμερικανίδα ηθοποιός και κόρη του σκηνοθέτη Ρον Χάουαρντ. Έκανε το υποκριτικό της ντεμπούτο στην ταινία του πάτερα της "Δεσμοί Στοργής" (Parenthood) το 1989 και συνέχισε με μικρούς ρόλους σε ταινίες και θέατρο για τα επόμενα χρόνια. Κατά τη διάρκεια αυτής της περιόδου φοίτησε στο New York University. Αφού κέρδισε την προσοχή του Μ. Νάιτ Σιάμαλαν, ο σκηνοθέτης της έδωσε τον πρωταγωνιστικό ρόλο στις ταινίες "Σκοτεινό Χωριό" (The Village, 2004) και Lady in the Water (2006), η οποία ήταν εμπορική και καλλιτεχνική αποτυχία. Η ερμηνεία της στην ταινία "Όπως Σας Αρέσει" (As You Like It, 2006) της χάρισε μια υποψηφιότητα για Χρυσή Σφαίρα το 2008.

Η Χάουαρντ έγινε γνωστή στο κοινό ως Γκουέν Στέισι το 2007 με το "Spider-Man 3" και ως Βικτόρια στην ταινία "Έκλειψη" (Eclipse, 2010) της σειράς ταινιών "Twilight". Αυτές οι ταινίες μαζί με την ταινία "Εξολοθρευτής: Η σωτηρία" (Terminator Salvation, 2009) είναι οι μεγαλύτερες σε εισπράξεις ταινίες της αλλά και οι τρεις πήραν μικτές κριτικές από τον τύπο. Επίσης πρωταγωνίστησε στην ταινία "Υπηρέτριες" (The Help, 2011) μαζί με την Έμμα Στόουν και τη Βαϊόλα Ντέιβις. Η ταινία έγινε κριτική και εισπρακτική επιτυχία.
Τιβέριος Ιούλιος Αλέξανδρος

Ο Τιβέριος Ιούλιος Αλέξανδρος ("Tiberius Iulius Alexander") ήταν διοικητής του ιππικού και στρατηγός της Ρωμαϊκής αυτοκρατορίας. Γεννημένος σε μία πλούσια εβραϊκή οικογένεια της Αλεξάνδρειας αλλά εγκαταλείποντας ή αγνοώντας την εβραϊκή θρησκεία, κατόρθωσε να γίνει αντιστράτηγος της Ιουδαίας (46-48) υπό τον Κλαύδιο. Ενώ ήταν έπαρχος της Αιγύπτου (66-69), χρησιμοποίησε τις λεγεώνες του εναντίον των Εβραίων της Αλεξάνδρειας σε μία βίαιη απάντηση στην εθνοτική βία, και συνέβαλε στην άνοδο του αυτοκράτορα Βεσπασιανού στην εξουσία.
Οι υποθέσεις είναι υποθέσεις

Οι υποθέσεις είναι υποθέσεις – Les affaires sont les affaires) – είναι έργο του Οκτάβιου Μιρμπό που ανέβηκε με επιτυχία στην Κομεντί Φρανσαίζ (Comédie Française) στις 20 Απριλίου 1903 και σε όλες τις παγκόσμιες σκηνές, κυρίως της Γερμανίας και της Ρωσίας. Επίσης μεταφράστηκε σε όλες τις γλώσσες. Από το 1994 έως το 2011 ερμηνεύτηκε από δεκαέξι γαλλόφωνους θιάσους και ιδιαίτερα από την Comédie-Française.
Construction Time Again Tour

Η περιοδεία Construction Time Again Tour ήταν μια περιοδεία του αγγλικού συγκροτήματος Depeche Mode και πραγματοποιήθηκε τα έτη 1983/4 στα πλαίσια της παρουσίασης του τρίτου στούντιο δίσκου τους, "Construction Time Again", ο οποίος κυκλόφόρησε τον Αύγουστο του 1983

Η περιοδεία, η οποία έλαβε χώρα στην Ευρώπη, ξεκίνησε τον Σεπτέμβριο του 1983 στο Hitchin, Ηνωμένο Βασίλειο. Το συγκρότημα πραγματοποίησε το πρώτο σκέλος των συναυλίων του με εμφανίσεις στο Ηνωμένο Βασίλειο και στην Ιρλανδία. Το δεύτερο σκέλος, που ξεκίνησε τον Δεκέμβριο αποτελούνταν από συναυλίες και στην Σουηδία, την Δανία, το Βέλγιο, την Ολλανδία και την Δυτική Γερμανία. Τον Μάρτιο του 1984, το συγκρότημα εμφανίστηκε για πρώτη φορά στην Ιταλία και στην Ισπανία, σε ένα τρίτο σκέλος, ενώ τελείωσαν την περιοδεία τους με μία συναυλία τον Ιούνιο, στην πόλη Ludwigshafen, ανοίγοντας την συναυλία του Elton John.

Αν και οι Depeche Mode ήδη είχαν εμφανιστεί στην αμερικανική ήπειρο στην προηγούμενη περιοδεία, ωστόσο δεν το έκαναν στην Construction Time Again Tour (οι εμφανίσεις τους ήταν σε μόνο ευρωπαϊκές χώρες).
Ντάιαν Κίτον

H Ντάιαν Κίτον ("Diane Keaton", 5 Ιανουαρίου 1946) είναι Αμερικανίδα ηθοποιός του κινηματογράφου, σκηνοθέτιδα, παραγωγός και σεναριογράφος βραβευμένη με Όσκαρ Α' Γυναικείου Ρόλου.
Κάρολος Ζοννάρ

Ο Κάρολος Ζοννάρ (1857-1927) ήταν Γάλλος πολιτικός, γόνος αστικής οικογένειας, που τ΄ όνομά του συνδέθηκε κυρίαρχα σε μια τραγική περίοδο της νεότερης ελληνικής ιστορίας, που υποκίνησε και δυναμίτισε ο ίδιος, με τους διπλωμάτες της γαλλικής πρεσβείας στην Αθήνα. Το δε πλήρες όνομά του εξελληνισμένα ήταν Κάρολος Σελέστιος Ζοννάρ Αύγουστος ή Αυγουστής (Charles Selestan Jonnart Auguste).
Κριθαράκι

thumb|250px|Κριθαράκι άβραστο
Το κριθαράκι ή μανέστρα (αραβ. "lisān al-`uṣfūr" (), "tlitli", ιταλ. "manestra", "orzo", "risoni", "risi", τουρκ. "arpa şehriye") είναι ζυμαρικό της ελληνικής και ιταλικής κουζίνας με ωοειδές σχήμα - πεπλατυσμένο στο κέντρο και μυτερότερο στα άκρα - και μέγεθος κόκκου ρυζιού ή σιταριού ή και μεγαλύτερο. Τόσο στα ελληνικά όσο και στα ιταλικά η ονομασία του προέρχεται από το δημητριακό κριθάρι. Φτιάχνεται από σιμιγδάλι το οποίο αρχικά ζυµώνεται µε νερό και στη συνέχεια πιέζεται µέσα από κατάλληλα καλούπια και παίρνει το γνωστό σχήµα. Είναι ιδιαίτερα δημοφιλές στην ελληνική κουζίνα, χρησιμοποιείται όμως γενικότερα στα Βαλκάνια, στη Μεσόγειο και στη Μέση Ανατολή.
Άγιος Μηνάς

Ο Άγιος Μηνάς (μαρτύρησε το 295 ή 296 ή 309) είναι άγιος της ορθόδοξης εκκλησίας, η οποία τιμά τη μνήμη του στις 11 Νοεμβρίου. Έζησε και μαρτύρησε στην Αίγυπτο.
Οι καβγατζήδες

Οι Tin Men (ελλ.: "Οι καβγατζήδες") είναι έργο του αμερικάνικου κινηματογράφου του 1987 σε σκηνοθεσία του Μπάρρυ Λέβινσον και πρωταγωνιστές τους Ρίτσαρντ Ντρέιφους και Ντάνυ ΝτεΒίτο.
Ρίτσαρντ Ντρέιφους

Ο Ρίτσαρντ Ντρέιφους ("Richard Stephen Dreyfuss", 29 Οκτωβρίου 1947) είναι Αμερικανός ηθοποιός του κινηματογράφου, του θεάτρου και της τηλεόρασης, βραβευμένος με Όσκαρ Α' Ανδρικού Ρόλου.
Ρόμπερτ Ντάουνι Τζούνιορ

Ο Ρόμπερτ Ντάουνι Τζούνιορ ("Robert John Downey Jr.", 4 Απριλίου 1965) είναι Αμερικανός ηθοποιός. Ο Ντάουνι έκανε το ντεμπούτο του το 1970, στην ηλικία των πέντε, στην ταινία του πατέρα του "Pound" και δουλεύει συνεχώς στον κινηματογράφο και στην τηλεόραση από τότε. Ο ρόλος του στο "Λιγότερο από Μηδέν" (Less Than Zero, 1987) ήταν η πρώτη ταινία όπου η υποκριτική του Ντάουνι επαινούνταν από τους κριτικούς. Μετά, ο Ντάουνι πήρε πρωταγωνιστικούς ρόλους σε μεγαλύτερες ταινίες όπως "Air America" (1990), "Soapdish" (1991) και "Γεννημένοι Δολοφόνοι" (Natural Born Killers, 1994). Υποδύθηκε τον Τσάρλι Τσάπλιν στην ταινία "Τσάπλιν" (Chaplin) το 1992, για την οποία έλαβε υποψηφιότητα για Όσκαρ Α' Ανδρικού Ρόλου.

Από το 1996 μέχρι το 2001, ο Ντάουνι συχνά συλλαμβανόταν με κατηγορίες σχετικές με ναρκωτικά. Αφού βγήκε από το κέντρο αποτοξίνωσης το 2000, ο Ντάουνι πήρε μέρος στην τηλεοπτική σειρά "Ally McBeal", παίζοντας τον αγαπητικό της Άλι ΜακΜπίλ που υποδυόταν η Καλίστα Φλόκχαρτ. Η ερμηνεία του επαινέθηκε και έλαβε βραβεία αλλά ο χαρακτήρας του διαγράφηκε όταν ο Ντάουνι απολύθηκε μετά από δύο συλλήψεις του για ναρκωτικά στα τέλη του 2000 και στις αρχές του 2001. Μετά από μια μεγάλη διαμονή σε κέντρο αποτοξίνωσης ύστερα από διαταγή του δικαστηρίου, ο Ντάουνι κατάφερε να μείνει νηφάλιος και η καριέρα ξανάρχισε να ανυψώνεται. Εμφανίστηκε σε ανεξάρτητα φιλμ όπως "Η Μπαλάντα ενός Ντετέκτιβ" (The Singing Detective, 2003), "Φιλιά και Σφαίρες" (Kiss Kiss Bang Bang, 2005) και "A Scanner Darkly" (2006). Είχε επίσης β' ρόλους σε mainstream ταινίες όπως "Gothika" (2003) και "Zodiac" (2007). Το 2004, ο Ντάουνι κυκλοφόρησε το ντεμπούτο στούντιο άλμπουμ του "The Futurist".

Το 2008, ο Ντάουνι πρωταγωνίστησε στο "Iron Man", βασισμένο στην ομώνυμη σειρά βιβλίων κόμικ, υποδυόμενος τον υπερήρωα Iron Man. Η ταινία ήταν τεράστια επιτυχία και το άνοιγμα σαββατοκύριακου παραμένει μέσα στο top 20 όλων των εποχών. Επανέλαβε το ρόλο του Τόνι Σταρκ στη συνέχεια στο "Iron Man 2" το 2010, στο "Οι Εκδικητές" (The Avengers) το 2012 και επέστρεψε ξανά στο "Iron Man 3" το 2013. Το 2009 πρωταγωνίστησε στο "Sherlock Holmes" στο ρόλο του διάσημου ντετέκτιβ που σκηνοθέτησε ο Γκάι Ρίτσι. Η ταινία κυκλοφόρησε τα Χριστούγεννα του 2009. Σύντομα, ο Ντάουνι κέρδισε Χρυσή Σφαίρα Α' Ανδρικού Ρόλου σε Μιούζικαλ ή Κωμωδία για την ερμηνεία του ως τον διάσημο ντετέκτιβ. Επανέλαβε το ρόλο του ως Χολμς στο "Sherlock Holmes 2: Το Παιχνίδι των Σκιών" (Sherlock Holmes: A Game of Shadows) το 2011. Το 2014 πρωταγωνίστησε στο δικαστικό δράμα "Ο Δικαστής" (The Judge). Μετά την αποτοξίνωσή του από τα ναρκωτικά πρωταγωνίστησε σε μια ταινία σατιρίζοντας τον ίδιο τον εαυτό του, ενώ έκανε και φυλακή. Στη συνέχεια συνέχισε να παίζει τον Iron Man στις ταινίες "Εκδικητές: Η Εποχή του Ultron", "Captain America: Εμφύλιος Πόλεμος", "Spider-Man: Η Επιστροφή Στον Τόπο Του", "Εκδικητές: Ο Πόλεμος της Αιωνιότητας" και "Εκδικητές: Η Τελευταία Πράξη". Επίσης είχε το πρωταγωνιστικό ρόλο στην ταινία "Dolittle". Εκτός από τις ταινίες ο Robert Downey Junior είναι γνωστός για την μουσική του καριέρα.
Πρόδρομος Κυριακίδης

Ο Πρόδρομος Κυριακίδης (γενν. "Χαλκιάδες", δήμου "Πολυδάμαντα" Φαρσάλων, 1944) είναι παλαίμαχος Έλληνας ποδοσφαιριστής και πρώην προπονητής ποδοσφαίρου.
Κόμμα της Μητέρας Πατρίδας

thumb|220px|Το λογότυπο του Κόμματος της Μητέρας Πατρίδας από το 2005 έως το 2009.
Το Κόμμα της Μητέρας Πατρίδας (Avanatan Partisi-ANAP) ήταν δεξιό πολιτικό κόμμα της Τουρκίας το οποίο διαλύθηκε στις 31 Οκτωβρίου του 2009.
Γουόρεν Μπίτι

Ο Γουόρεν Μπίτι (αγγλικά: "Henry Warren Beatty", 30 Μαρτίου 1937) είναι Αμερικανός ηθοποιός, σκηνοθέτης, σεναριογράφος και παραγωγός ταινιών, βραβευμένος με Όσκαρ Σκηνοθεσίας για την ταινία του 1981 "Οι Κόκκινοι (Reds, 1981)". Στην πολύχρονη καριέρα του ο Μπίτι έλαβε συνολικά 14 υποψηφιότητες για βραβείο Όσκαρ, 4 εκ των οποίων ήταν για Όσκαρ Α' Ανδρικού Ρόλου, ενώ οι υπόλοιπες ήταν για τη σκηνοθεσία, τη συγγραφή σεναρίων και την παραγωγή ταινιών. Έχει επίσης βραβευτεί με 4 Χρυσές Σφαίρες, έχει λάβει το Βραβείο Cecil B. DeMille και βραβείο του Αμερικανικού Ινστιτούτο Κινηματογράφου για την προσφορά του στην έβδομη τέχνη.
Φιλήμων

Ο Φιλήμων, Συρακούσες ή από τους Σόλους της Κιλικίας (361- 263 π.Χ.), ήταν αρχαίος Έλληνας συγγραφέας, εκπρόσωπος της "Νέας Κωμωδίας". Υπήρξε ο σημαντικότερος ποιητής της νέας κωμωδίας και πέρασε το μεγαλύτερο μέρος της ζωής του στην Αθήνα, όπου και τιμήθηκε ιδιαίτερα.
Ξιφοφόρα

thumb|150px|Εικ.1: οπίσθιο πόδι
thumb|150px|Εικ.2: όργανο της ακοής
thumb|150px|Εικ.3: ωοτοκία

Σύμφωνα με πολλούς σημερινούς ειδικούς τα Ξιφοφόρα αποτελούν μια τάξη ημιμετάβολων εντόμων. Στην παραδοσιακή άποψη τα ξιφοφόρα είναι μια υπόταξη των ορθοπτέρων (Πιν.1 και 2). Το επιστημονικό όνομα των ξιφοφόρων είναι Ensifera (ενσίφερα) από το λατινικό "ēnsis" (= ξίφος) και "ferre" (= φέρω). Το όνομα αναφέρεται στον ωοθέτη των θηλυκών, ο οποίος μοιάζει με ξίφος.

Στα ξιφοφόρα κατατάσσονται περίπου 1.900 γένη με 11.000 καταγεγραμμένα είδη.
Δημήτρης Εξωμανίδης

Ο Δημήτρης Εξωμανίδης (γεν. Αθήνα 1937) είναι παλαίμαχος Έλληνας ποδοσφαιριστής που αγωνίζονταν στη θέση του επιθετικού, πρωταθλητής Β΄Εθνικής και πρώην προπονητής ποδοσφαίρου.
Ιουλία Αγριππίνα

Η Ιουλία Αγριππίνα ή Αγριππίνα η Νεότερη ("Iulia Agrippina Augusta", 6 Νοεμβρίου 15 - 23 Μαρτίου 59) ήταν Ρωμαία αυτοκράτειρα. Πατέρας της ήταν ο Γερμανικός, δημοφιλής στρατηγός και υποψήφιος κληρονόμος της Ρωμαϊκής Αυτοκρατορίας από τον Τιβέριο και μητέρα της η Αγριππίνα η Πρεσβύτερη, εγγονή του πρώτου Ρωμαίου αυτοκράτορα Αυγούστου. Επίσης, ήταν υιοθετημένη εγγονή του αυτοκράτορα Τιβέριου, αδελφή του αυτοκράτορα Καλιγούλα, ανιψιά και τέταρτη σύζυγος του αυτοκράτορα Κλαύδιου και μητέρα του αυτοκράτορα Νέρωνα. 

Ήταν κόρη του Γερμανικού και της Αγριππίνας της Πρεσβύτερης. Είναι επίσης γνωστή ως Ιουλία η Νεότερη.
Οι Κατηγορούμενοι

Οι Κατηγορούμενοι (Αγγλ. The Accused) είναι δραματική ταινία παραγωγής 1988 σκηνοθεσίας Τζόναθαν Καπλάν με πρωταγωνίστριες τις Τζόντι Φόστερ και Κέλι ΜακΓκίλις. Η Φόστερ βραβεύτηκε με Όσκαρ Α' Γυναικείου Ρόλου για την ερμηνεία της στην ταινία.

Η ταινία βασίζεται στην αληθινή ιστορία της Τσέριλ Αράουχο που έπεσε θύμα ομαδικού βιασμού σε μπαρ της Μασαχουσέτη το 1983. Η ταινία αποτελεί μια από τις πρώτες χολυγουντιανές παραγωγές που έβαλαν στο μικροσκόπιο κι εξέτασαν άμεσα το θέμα του βιασμού.
Βεργκλ

Το Βεργκλ (Γερμανικά: "Wörgl") είναι πόλη στο Τιρόλο της Αυστρίας, στην περιφέρεια Κούφσταϊν. Απέχει 20 χμ. από τα σύνορα με τη Βαυαρία.
Τρενάκι Πηλίου

right|thumb|300px|Τρενάκι Πηλίου: Ο σταθμός στα Άνω Λεχώνια
Ο σιδηρόδρομος Βόλου-Μηλεών, ή το τρενάκι του Πηλίου, όπως είναι γνωστότερο, ή αλλιώς Μουντζούρης, είναι ένα τρένο-τουριστικό αξιοθέατο των χωριών του Πηλίου. Ο σιδηρόδρομος κατασκευάστηκε σε δύο στάδια, μεταξύ του 1894 και του 1903. Αποτέλεσε για 80 χρόνια, σημείο αναφοράς για την περιοχή. Στις μέρες μας το τρενάκι συνεχίζει να ανεβαίνει στα χωριά του Πηλίου, έχοντας κάνει μια διακοπή στο διάστημα 1971-1996.
Άστον Κούτσερ

O Κρίστοφερ Άστον Κούτσερ ("Christopher Ashton Kutcher", 7 Φεβρουαρίου 1978), γνωστός επαγγελματικά ως Άστον Κούτσερ, γεννημένος στις 7 Φεβρουαρίου 1978, είναι Αμερικανός ηθοποιός, παραγωγός, πρώην μοντέλο μόδας και κωμικός.

Ο Κούτσερ είναι γνωστός για το ρόλο του ως Μάικλ Κέλσο στη σειρά "That '70s Show" του καναλιού FOX. Επίσης, δημιούργησε, ήταν παραγωγός και παρουσίαζε την εκπομπή "Punk'd", στην οποία έστηνε φάρσες στους αστέρες του Χόλιγουντ. Έχει πρωταγωνιστήσει σε πολλές ταινίες συμπεριλαμβανομένου τις: "Μεγάλε, Τι Κάναμε Χθες Βράδυ? (Dude, Where's My Car?)", "Παντρευτείτε, Χωρίστε, Τελειώσατε! (Just Married)", "Το Φαινόμενο της Πεταλούδας (The Butterfly Effect)", "Ο Φύλακας (The Guardian)" και "Τζακ Ποτ στον Έρωτα" "(What Happens in Vegas)". Είναι ο παραγωγός και ο συν-δημιουργός των ριάλιτι "Room 401" και "Beauty and the Geek". Ο Κούτσερ από το 2011 έως το 2015 συμπρωταγωνιστούσε στην επιτυχημένη σειρά "Two and a Half Men" του καναλιού CBS, ως ο χαρακτήρας Γουόλντεν Σμιντ.
Μουσείο της Ιστορίας των Ολυμπιακών Αγώνων

Το Μουσείο της Ιστορίας των Ολυμπιακών Αγώνων βρίσκεται στην Αρχαία Ολυμπία. Φιλοξενεί αντικείμενα μέσω των οποίων παρουσιάζεται η ιστορία των Ολυμπιακών αγώνων της Αρχαιότητας. Το Μουσείο εποπτεύεται από την οικεία Ζ΄ Εφορεία Προϊστορικών και Κλασικών Αρχαιοτήτων.
Τζόντι Φόστερ

Η Τζόντι Φόστερ ("Alicia "Jodie" Christian Foster", 19 Νοεμβρίου 1962) είναι Αμερικανίδα ηθοποιός, σκηνοθέτης και παραγωγός. Ξεκίνησε την υποκριτική παίζοντας σε διαφημίσεις στην ηλικία των τριών. Ο πρώτος σημαντικός ρόλος της έγινε στην ταινία "Ο Ταξιτζής" (Taxi Driver) το 1976 σε σκηνοθεσία Μάρτιν Σκορσέζε, όπου υποδύθηκε μια προέφηβη πόρνη. Για την ερμηνεία της έλαβε υποψηφιότητα για Όσκαρ Β' Γυναικείου Ρόλου. Την ίδια χρονιά πρωταγωνίστησε στην καλτ ταινία "Το Κελάρι της Αγωνίας" (The Little Girl Who Lives Down the Lane). Το 1989 βραβεύτηκε με το Όσκαρ Α' Γυναικείου Ρόλου για την ερμηνεία της στην ταινία "Οι Κατηγορούμενοι" (The Accused), όπου υποδύθηκε μια γυναίκα που έπεσε θύμα βιασμού. Δύο χρόνια αργότερα πρωταγωνίστησε στο ψυχολογικό θρίλερ "Η Σιωπή των Αμνών" (The Silence of the Lambs) στο ρόλο της Κλαρίς Στάρλινγκ, μια εκπαιδευόμενη πράκτορα του FBI, που βοηθά στη σύλληψη ενός μανιακού δολοφόνου. Η ερμηνεία της έλαβε εξαιρετικές κριτικές και της χάρισε το δεύτερο Όσκαρ Α' Γυναικείου Ρόλου. Έλαβε την τέταρτη υποψηφιότητά της για Όσκαρ για την ταινία "Νελ" (Nell, 1994). Άλλες δημοφιλείς ταινίες της είναι οι "Ανήλικοι Ριφιφίδες" (Bugsy Malone, 1976), "Απίστευτη Παρασκευή" (Freaky Friday, 1976), "Μάβερικ" (Maverick, 1994), "Επαφή" (Contact, 1997), "Δωμάτιο Πανικού" (Panic Room, 2002), "Σχέδιο Πτήσης" (Flightplan, 2005), "Ο Υποκινητής" (Inside Man, 2006), "Εκτός Εαυτού" (The Brave One, 2007) και "Ο Θεός της Σφαγής" (Carnage, 2011).

Συνολικά η Φόστερ έχει βραβευτεί με δύο Όσκαρ, δύο Χρυσές Σφαίρες, τρία BAFTA και ένα Screen Actors Guild Award.
Πωλ Μπεναζέ

Ο Πωλ Μπεναζέ (γαλλ. Paul Bénazet, 1876 - 1948), ήταν Γάλλος, στρατιωτικός, νομικός, πολιτικός και συγγραφέας, που το όνομά του συνδέθηκε με τη νεότερη ελληνική ιστορία και ειδικότερα τη περίοδο του Εθνικού Διχασμού. Το πλήρες όνομά του εξελληνισμένα ήταν Παύλος Λουδοβίκος Θεόδωρος Μπεναζέ, (Paul Louis Théodore Bénaze).
Νίκος Πενταράς

Ο Νίκος Πενταράς (9 Απριλίου 1949) είναι Κύπριος παιδαγωγός και συγγραφέας.
Ματωμένοι Ορίζοντες

Η ταινία Ματωμένοι Ορίζοντες (αγγλ. The Big Country) είναι γουέστερν παραγωγής 1958 σε σκηνοθεσία Γουίλιαμ Γουάιλερ. Πρωταγωνιστές της ταινίας είναι ο Γκρέγκορι Πεκ (που έκανε την παραγωγή μαζί με τον Γουάιλερ), η Τζιν Σίμονς, ο Τσάρλτον Χέστον και η Κάρολ Μπέικερ. Η ταινία είναι βασισμένη σε μυθιστόρημα του Ντόναλντ Χάμιλτον που δημοσιεύτηκε σε επεισόδια σε περιοδικό. Η ταινία χάρισε στον Μπερλ Άιβς το Όσκαρ Β' Ανδρικού Ρόλου.
Μαρία Μπολέυν

Η Μαρία Μπολέυν ("Mary Boleyn", 1499 ή 1500 - 19 Ιουλίου 1543) ήταν η αδελφή της βασίλισσας της Αγγλίας, Άννα Μπολέυν, και μέλος της οικογένειας Μπολέυν, οικογένειας που ωφελήθηκε και επηρεάστηκε σημαντικά στην διάρκεια της βασιλείας του Ερρίκου Η' της Αγγλίας. Μερικοί ιστορικοί υποστήριζαν πως ήταν η μικρότερη αδελφή της Άννας, ισχυρισμός που έρχεται σε αντίθεση με αυτόν που είχαν τα παιδιά της Μαρίας, τα οποία θεωρούσαν πως ήταν η μεγαλύτερη αδελφή, κάτι που πιστεύουν και οι σημερινοί ιστορικοί.

Η Μαρία Μπολέυν ήταν μία από τις ερωμένες του Βασιλιά Ερρίκου Η’. Υπήρχε ο ισχυρισμός ότι γέννησε δύο παιδιά του, αν και εκείνος δεν αναγνώρισε ποτέ κανένα, όπως έκανε και με τον Ερρίκο Φιτζρόυ, γιο του από την Μπέσι Μπλάουντ (γνωστή και ως Ελίζαμπεθ Μπλάουντ). Υπήρχε επίσης η φήμη ότι η Μαρία Μπολέυν είχε συνάψει ερωτικές σχέσεις με τον Βασιλιά Φραγκίσκο Α' της Γαλλίας, που ήταν αντίπαλος του Ερρίκου Η’. Η Βασίλισσα Ελισάβετ Α' της Αγγλίας (7 Σεπτεμβρίου 1533 - 24 Μαρτίου 1603), κόρη της αδελφής της, Άννας Μπολέυν και του Βασιλιά Ερρίκου Η’, ήταν ανιψιά της.

Η Μαρία Μπολέυν παντρεύτηκε δύο φορές. Ο πρώτος της γάμο της, το 1520, ήταν με τον Σερ Ουίλλιαμ Κέρι. Ο δεύτερος ήταν με τον στρατιώτη Σερ Ουίλλιαμ Στάφορντ. Ο δεύτερος γάμος της Μαρίας με έναν άντρα χαμηλότερης κοινωνικής θέσης εξαγρίωσε τόσο τον Βασιλιά Ερρίκο Η' όσο και την αδελφή της, Βασίλισσα Άννα, οι οποίοι την εξόρισαν από την βασιλική αυλή το 1534 και έτσι έζησε την υπόλοιπη ζωή στην αφάνεια.
Μεσιέ 73

Το Μεσιέ 73, γνωστό και ως "Μ73" και "NGC 6994", είναι ένας αστερισμός τεσσάρων άστρων στον αστερισμό του Υδροχόου. Ο αστερισμός αποτελείται από άστρα που δεν έχουν κάποια φυσική συσχέτιση ωστόσο εμφανίζονται κοντά όπως παρατηρούνται από τη Γη. Η σχέση μεταξύ των άστρων που αποτελούν το Μεσιέ 73 δεν έχει ακόμη καθοριστεί. Προς το παρόν είναι αντικείμενο μελέτης.

Ο Σαρλ Μεσιέ συμπεριέλαβε το Μεσιέ 73 στον κατάλογό του στις 4 Οκτωβρίου 1780. Στην περιγραφή του αναφέρει ότι είδε ένα σμήνος 4 αστέρων με λίγη νεφελότητα. Όμως, μετέπειτα παρατηρήσεις από τον Τζον Χέρσελ δεν έδειξαν την παρουσία νεφελότητας. Παρ´όλα αυτά, ο Χέρσελ το συμπεριέλαβε στον κατάλογό του.

Το 2002 δημοσιεύτηκε μια έρευνα σύμφωνα με την οποία το Μεσιέ 73 είναι αστερισμός και όχι ανοικτό σμήνος. Οι M. Odenkirchen και C. Soubiran δημοσίευσαν μία ανάλυση των υψηλής ευκρίνειας φασμάτων των έξι λαμπρότερων αστέρων σε απόσταση 6 λεπτών της μοίρας από το κέντρο του Μ73. Οι δύο επιστήμονες έδειξαν ότι οι αποστάσεις των αστέρων από τη Γη ήταν πολύ διαφορετικές και ότι κινούνταν σε διαφορετικές κατευθύνσεις. Από τα παραπάνω συμπέραναν ότι αυτά τα αστέρια σχηματίζουν ένα αστερισμό. . 

Ο σχηματισμός αποτελείται από τρία άστρα 10ου μεγέθους (Α:10,5, Β:10,5, C:11) και ένα άστρο δωδέκατου μεγέθους (D:12).
Παντελεήμων Βενάρδος

Ο Παντελεήμων Βενάρδος (ρως.Пантелеймон Его́рович Бенардо́с, Πελοπόννησος 1761-1839) υπήρξε στρατηγός του Ρωσικού στρατού, ελληνικής καταγωγής.
Ζωρζ Περρό

Ο Ζωρζ Περρό (γαλ. "Georges Perrot", 1832-1914) ήταν Γάλλος αρχαιολόγος.
Ιερό του Απόλλωνα Υλάτη

Το Ιερό του Απόλλωνα Υλάτη είναι ιερό που βρίσκεται δυτικά του Κουρίου και αποτελεί ένα από τα πιο σημαντικά ιερά της αρχαίας Κύπρου. 

Η πιο γνωστή αναφορά σ' αυτό το ιερό, στις αρχαίες πηγές, γίνεται στο έργο «"Γεωγραφικά"» (Βιβλίο ΙΔ) του αρχαίου Έλληνα γεωγράφου Στράβωνα. Κατά τον Στράβων, "ἀρχὴ δ᾽ οὖν τοῦ δυσμικοῦ παράπλου τὸ Κούριον τοῦ βλέποντος πρὸς Ῥόδον͵ καὶ εὐθύς ἐστιν ἄκρα ἀφ᾽ ἧς ῥίπτουσι τοὺς ἁψαμένους τοῦ βωμοῦ τοῦ Ἀπόλλωνος" - δηλ. σε ακρωτήρι μετά το Κούριον, το οποίο έβλεπε προς Ρόδον, πετούσαν όσους άγγιζαν τον βωμό του Απόλλωνα.

Το αρχαίο ιερό κτίστηκε κατά την Εποχή του Χαλκού και καταστράφηκε το 365 μ.Χ λόγω σεισμού. Πολλά κατεδαφισμένα κτήρια του αρχαίου ιερού αναστυλώθηκαν. Το πτολεμαϊκό ιερό χρονολογείται τον 3ο αιώνα π.Χ. Όσον αφορά το ρωμαϊκό ιερό, αυτό χτίστηκε σε δύο φάσεις: την πρωτο-ελληνιστική περίοδο και τον 1ο αιώνα μ.Χ. Το ιερό αυτό καταστράφηκε το 364-365 μ.Χ λόγω σεισμού.

Το ιερό αυτό ήταν πανομοιότυπο με τα ιερά του Απόλλωνα στην Επίδαυρο και στην Αργολίδα. Μέχρι σήμερα σώζεται επιγραφή με το όνομα του θεού (5ος-4ος αιώνας π.Χ), το οποίο βρέθηκε στη βάση των ιερών οκλαζόντων παίδων.
Ρέα Γαλανάκη

Η Ρέα Γαλανάκη (1947) είναι Ελληνίδα συγγραφέας.
Ιωάννης Πρίγκος

Ο Ιωάννης Πρίγκος (;1725-1789) ήταν έμπορος, βιβλιόφιλος και ευεργέτης της γενέτειράς του Ζαγοράς Πηλίου.
Ανδρέας Σοφοκλέους

Ο Ανδρέας Σοφοκλέους είναι Κύπριος δικηγόρος και αθλητικός παράγοντας.
Σεμιόν Σταύρακοβ

Ο Σεμιόν Σταύρακοβ (ρωσικά: "Семён Христофорович Ставраков") (1763 – 1819), ήταν στρατηγός του Ρωσικού στρατού ελληνικής καταγωγής.
Σοφάλα

Η Σοφάλα (πορτογαλικά: Sofala) είναι μια επαρχία της Μοζαμβίκης. Η επαρχία περιλαμβάνει την Μπέιρα, η οποία είναι και η δεύτερη μεγαλύτερη πόλη της Μοζαμβίκης. Είναι η τρίτη μεγαλύτερη επαρχία της Μοζαμβίκης με συνολικό πληθυσμό 1.676.131 κατοίκων (απογραφή 2006). Έχει έκταση 68,018 χιλιόμετρα.
Παύλος Δελλαπόρτας

Ο Παύλος Δελλαπόρτας (1905 - 7 Απριλίου 1980) ήταν Έλληνας δικαστικός.
Σεργκέι Ιβανόβιτς Μοσίν

Ο Σεργκέι Ιβανόβιτς Μοσίν ("Сергей Иванович Мосин", 14 Απριλίου 1849 - 8 Φεβρουαρίου 1902) ήταν Ρώσος μηχανικός και ο σχεδιαστής του τυφεκίου Μοσίν-Ναγκάντ.
Μπέρμπανκ

thumb|250px|Η πόλη όπως φαίνεται από τα κεντρικά της Universal Pictures
Το Μπέρμπανκ (Burbank) είναι μια πόλη της Καλιφόρνιας, 19 χιλιόμετρα βόρεια από το κεντρικό Λος Άντζελες και λίγα χιλιόμετρα βορειοδυτικά του Χόλυγουντ. Σύμφωνα με την απογραφή του 2010, έχει 103.340 κατοίκους.

Η πόλη έχει το προσωνύμιο παγκόσμια πρωτεύουσα των Μέσων (Media Capital of the World)
Πολλά σημαντικά κινηματογραφικά στούντιο έχουν έδρα στο Μπέρμπανκ, όπως η Warner Bros. Entertainment, η Warner Music Group, η NBC Universal, η The Walt Disney Company, το ABC, το Cartoon Network Studios, και το Nickelodeon
Ντέιβιντ Κρόνενμπεργκ

O Ντέιβιντ Κρόνενμπεργκ ("David Paul Cronenberg", 15 Μαρτίου 1943) είναι Καναδός σκηνοθέτης, σεναριογράφος και ηθοποιός. Θεωρείται ένας από τους κυριότερους εισηγητές του είδους κινηματογραφικών ταινιών που αποκαλείται «ταινίες σωματικού τρόμου» (body horror), οι οποίες εξερευνούν τους ανθρώπινους φόβους της σωματικής μεταμόρφωσης ή μολύνσεων. Στις ταινίες του το ψυχολογικό στοιχείο συμπλέκεται με το σωματικό. Κατά το πρώτο μισό της σταδιοδρομίας του ο Κρόνενμπεργκ εξερεύνησε αυτά τα θέματα κυρίως μέσα από τα είδη της ταινίας τρόμου και επιστημονικής φαντασίας, παρότι το έργο του επεκτάθηκε αργότερα πέρα από τα στενά όρια αυτών των ειδών.
Φέλιξ Μπλοχ

Ο Φέλιξ Μπλοχ ("Felix Bloch", 23 Οκτωβρίου 1905 – 10 Σεπτεμβρίου 1983) ήταν Ελβετός φυσικός, ο οποίος εργάσθηκε κυρίως στις ΗΠΑ.

Ο Μπλοχ γεννήθηκε στην Ζυρίχη της Ελβετίας από Εβραίους γονείς, τον Γκούσταβ και την Άγκνες Μπλοχ. Σπούδασε στο Eidgenössische Technische Hochschule της Ζυρίχης, αρχικά μηχανική και αργότερα φυσική. Παράλληλα, παρακολούθησε σεμινάρια των Peter Debye, Χέρμαν Βάυλ και Έρβιν Σρέντινγκερ. Αποφοίτησε το 1927 και συνέχισε τις σπουδές φυσικής στο Πανεπιστήμιο της Λειψίας, με τον Βέρνερ Χάιζενμπεργκ, αποκτώντας διδακτορικό το 1928. Η διδακτορική διατριβή του αφορούσε την κβαντική θεωρία των στερεών, χρησιμοποιώντας το κύματα Bloch για να περιγράψει τα ηλεκτρόνια.

Παρέμεινε στην Ευρώπη, μελετώντας με τους Βόλφγκανγκ Πάουλι στη Ζυρίχη, Νιλς Μπορ στην Κοπεγχάγη και τον Ενρίκο Φέρμι στη Ρώμη, πριν επιστρέψει στη Λειψία ως Privatdozent (λέκτορας). Το 1933, αμέσως μετά την άνοδο του Χίτλερ στην εξουσία, εγκατέλειψε τη Γερμανία για το Πανεπιστήμιο του Στάνφορντ, το 1934. Το φθινόπωρο του 1938, άρχισε να εργάζεται στο Μπέρκλεϋ, πάνω στο 37 ιντσών κύκλοτρο, για τον προσδιορισμό της μαγνητικής ροπής των νετρονίων. Ο Μπλοχ έγινε ο πρώτος καθηγητής θεωρητικής φυσικής στο Πανεπιστήμιο του Στάνφορντ. Το 1939 πολιτογραφήθηκε πολίτης των Ηνωμένων Πολιτειών. Κατά τη διάρκεια του Β΄ Παγκοσμίου Πολέμου εργάστηκε για την πυρηνική ενέργεια στο Los Alamos National Laboratory, πριν παραιτηθεί για να συμμετάσχει στις έρευνες πάνω στο ραντάρ, στο Πανεπιστήμιο του Χάρβαρντ. 

Μετά τον πόλεμο επικεντρώθηκε στη διερεύνηση της πυρηνικής επαγωγής και του πυρηνικού μαγνητικού συντονισμού, οι οποίες είναι οι βασικές αρχές της μαγνητικής τομογραφίας. Το 1946 πρότεινε τις εξισώσεις Μπλοχ, που καθορίζουν την χρονική εξέλιξη της πυρηνικής μαγνήτισης. Το 1952, απονεμήθηκε σε αυτόν και τον Έντουαρντ Πάρσελ (Edward Mills Purcell) το βραβείο Νόμπελ Φυσικής για "«την ανάπτυξη νέων τρόπων και μεθόδων για τις πυρηνικές μαγνητικές μετρήσεις ακριβείας»". Την περίοδο 1954-1955 διετέλεσε για ένα χρόνο Γενικός Διευθυντής του CERN. Το 1961, έγινε καθηγητής της Φυσικής στην έδρα Max Stein, στο Πανεπιστήμιο Στάνφορντ.
Νίκος Τσιαμπουρής

Ο Νίκος Τσιαμπουρής (γενν. 1943) είναι παλαίμαχος Έλληνας ποδοσφαιριστής και πρώην προπονητής ποδοσφαίρου.
Ντεμιάν Μπιτσίρ

O Ντεμιάν Μπιτσίρ ("Demián Bichir") ισπανική : [deˈmjan biˈtʃir] γεννημένος στην Πόλη του Μεξικού στις 1 Αυγούστου 1963 είναι Μεξικανός ηθοποιός. Οι γονείς του Αλεχάνδρο Μπιτσίρ και Μαρικρούς Νάχερα και τα αδέρφια του Οδισέο και Μπρούνο Μπιτσίρ είναι όλοι ηθοποιοί. Το 2008 υποδύθηκε τον Φιδέλ Κάστρο στο "Che" (2008) του Στίβεν Σόντερμπεργκ. Το 2012 ο Μπιτσίρ έλαβε υποψηφιότητα για Όσκαρ Α' Ανδρικού Ρόλου για την ερμηνεία του στην ταινία "Μια Καλύτερη Ζωή" (A Better Life, 2011).
Οκλαχόμα Σίτι

Η Οκλαχόμα Σίτι (αγγλικά: Oklahoma City, Oklahoma), είναι πόλη των ΗΠΑ, πρωτεύουσα και μεγαλύτερη πόλη στην πολιτείας Οκλαχόμα, ενώ επίσης, αποτελεί έδρα της Κομητείας της Οκλαχόμα. 

Ο πληθυσμός της πόλης της Οκλαχόμα Σίτι, ανέρχεται σε 669,347 κατοίκους (σύμφωνα με εκτιμήσεις για το 2021), ενώ της μητροπολιτικής περιοχής της Οκλαχόμα Σίτι, σε 1,439,640 κατοίκους (2021). Η πόλη, κατατάσσεται 25η μεταξύ των μεγαλύτερων πόλεων των Ηνωμένων Πολιτειών όσον αφορά τον πληθυσμό. 

Τα αστικά όρια της Οκλαχόμα Σίτι εκτείνονται στις κομητείες Κανάντιαν, Κλίβελαντ, και Ποτταγουατόμι, αν και μεγάλο μέρος αυτών των περιοχών έξωθεν του πυρήνα της περιοχής της Κομητείας της Οκλαχόμα είναι ημιαστικές ή αγροτικές (λεκάνες απορροής). Η πόλη κατατάσσεται όγδοη μεγαλύτερη πόλη στις Ηνωμένες Πολιτείες σε έκταση ξηράς (συμπεριλαμβανομένων ενοποιημένων πόλεων-κομητειών· είναι η μεγαλύτερη πόλη στις Ηνωμένες Πολιτείες σε έκταση ξηράς της οποίας η κυβέρνηση δεν έχει ενοποιηθεί με αυτήν μιας κομητείας).

Η Οκλαχόμα Σίτι παρουσιάζει μια από τις μεγαλύτερες κτηνοτροφικές αγορές στον κόσμο. Το πετρέλαιο, το φυσικό αέριο, τα προϊόντα πετρελαίου και οι σχετικές βιομηχανίες είναι ο μεγαλύτερος και πιο επικερδής τομέας της τοπικής οικονομίας. Η πόλη βρίσκεται στο μέσο μιας περιοχής εξόρυξης πετρελαίου και φορτωτήρων πετρελαίου dot the capitol grounds. Η ομοσπονδιακή κυβέρνηση απασχολεί μεγάλο αριθμό εργαζομένων στην αεροπορική βάση Τίνκερ και το Αεροναυτικό Κέντρο Mike Monroney του Υπουργείου Μεταφορών των Ηνωμένων Πολιτειών. (Αυτές οι δύο τοποθεσίες φιλοξενούν αρκετά γραφεία της Ομοσπονδιακή Διοίκηση Αεροπορίας και το Κέντρο Υπηρεσιών Επιχειρήσεων , του Υπουργείου Μεταφορών, αντίστοιχα.)

Η πόλη ιδρύθηκε κατά την διάρκεια του Land Run of 1889 και ο πληθυσμός της ξεπέρασε τους 10.000 κατοίκους εντός των πρώτων ωρών από την ίδρυσή της. Η Οκλαχόμα Σίτι ήταν το θέατρο της βομβιστικής επίθεσης της 19ης Απριλίου 1995 στο Ομοσπονδιακό κτίριο «Alfred P. Murrah», στην οποία πέθαναν 168 άνθρωποι. Ήταν η χειρότερη τρομοκρατική επίθεση στην ιστορία των Ηνωμένων Πολιτειών πριν τις επιθέσεις της 11ης Σεπτεμβρίου 2001 και παρέμενε η χειρότερη πράξη εγχώριας τρομοκρατίας στην ιστορία των Η.Π.Α.

Η Οκλαχόμα Σίτι βρίσκεται κατά μήκος ενός από τους βασικούς ταξιδιωτικούς διαδρόμους προς το Τέξας και το Μεξικό, και απέχει 3 ώρες με αυτοκίνητο από την Μητροπολιτική περιοχή Ντάλλας-Φορτ Γουόρθ. Ευρισκόμενη στην περιοχή της Frontier Country της πολιτείας, το βορειοανατολικό τμήμα της πόλης βρίσκεται σε μια οικολογική περιοχή γνωστή ως Cross Timbers. Από την εποχή που καταγράφονται οι καιρικές συνθήκες, η Οκλαχόμα Σίτι έχει χτυπηθεί από εννέα βίαιους σιφώνες, οκτώ κατηγορίας (E)-F4 και έναν F5. Στις 3 Μαΐου 1999, προάστια της νότιας Οκλαχόμα και των κοντινών κοινοτήτων επλήγησαν από έναν από τους ισχυρότερους σιφώνες που έχουν καταγραφεί στην ιστορία, έναν F-5 στην Κλίμακα Φουτζίτα, με τις ταχύτητες των ανέμων να φτάνουν κατά την κορύφωσή τους τα 301 mph (484 km/h), η μεγαλύτερη επιφανειακή ταχύτητα ανέμου που έχει καταγραφεί ποτέ στη Γη. Αυτός ο σίφωνας ήταν μέρος του ξεσπάσματος σιφώνων της Οκλαχόμα το 1999.
Παλάτι της Πλακεντίας

Το Παλάτι της Πλακεντίας (αγγλ. Palace of Placentia) ήταν Αγγλικό Βασιλικό Ανάκτορο, το οποίο χτίστηκε απο τον Χάμφρεϊ, Δούκα του Γκλόστερ το 1447, στο Γκρίνουιτς, πάνω στις όχθες του ποταμού Τάμεση, απέναντι απο το Λονδίνο. Κατεδαφίστηκε τον 17ο αιώνα και τη θέση του πήρε, προς το τέλος του 17ου αιώνα, το νοσοκομείο του Γκρίνουιτς (σήμερα Κολλέγιο "Old Royal Naval" - Κολλέγιο παλιού Βασιλικού Πολεμικού Ναυτικού).
Μετάλλιο Τιμής του IEEE

Το Μετάλλιο Τιμής του IEEE ("IEEE Medal of Honor") είναι η μεγαλύτερη αναγνώριση επιστημόνων και μηχανικών από το Ινστιτούτο Ηλεκτρολόγων και Ηλεκτρονικών Μηχανικών. Απονέμεται από το 1917 με πρώτο βραβευθέντα τον Έντουιν Χάουαρντ Άρμστρονγκ. Δίνεται σε σημαντικά επιτεύγματα στα πεδία της ΙΕΕΕ. Το βραβείο αποτελείται από χρυσό μετάλλιο, χάλκινο αντίγραφο και αμοιβή. Το βραβείο μπορεί να απονεμηθεί μόνο σε έναν άνθρωπο.
Αϊλίν Γουόρνος

Η Αϊλίν Κάρολ Γουόρνος ("Aileen Carol Wuornos", 29 Φεβρουαρίου 1956 – 9 Οκτωβρίου 2002) ήταν Αμερικανίδα κατά συρροή δολοφόνος, που σκότωσε επτά άντρες στη Φλόριντα της Αμερικής από το 1989 έως το 1990, ισχυριζόμενη πως την είχαν βιάσει ή αποπειράθηκαν να τη βιάσουν, όταν ήταν ιερόδουλη. Δικάστηκε και καταδικάστηκε σε θάνατο για τους έξι από τους επτά φόνους. Η εκτέλεσή της έγινε με θανατηφόρο ένεση στις 9 Οκτωβρίου του 2002.

Η ιστορία της Αϊλίν Κάρολ Γουόρνος έγινε ιδιαίτερα γνωστή με την ταινία θρίλερ "Monster" το 2003, στην οποία πρωταγωνιστεί η Σαρλίζ Θερόν και υποδύεται την Αϊλίν Γουόρνος. Η ταινία αυτή χάρισε το 2004 στην Σαρλίζ Θερόν το Όσκαρ Α' Γυναικείου Ρόλου.